Han Seung-soo

Han Seung-soo (hangul: , hanja: , romanisering: Han Sŭngsu, revidert romanisering: Han Seung-su, født 28. desember 1936 i Chuncheon) er en sørkoreansk økonom og konservativ politiker. Han var Sør-Koreas statsminister 2008–2009, og representerte Det store nasjonalpartiet.

Han har bachelorgrad i samfunnsøkonomi fra Yonsei-universitetet fra 1960, mastergrad fra Seoul nasjonale universitet fra 1963 og doktorgrad fra University of York fra 1968. Han var professor i samfunnsøkonomi ved Seoul nasjonale universitet 1970–1988, og foreleste ellers ved University of York 1965–1968, University of Cambridge 1968–1970, Harvard University 1985–1986 og Universitetet i Tokyo 1986–1987. Han Seung-soo var sørkoreansk ambassadør i USA 1993–1994, og ble i 2007 utnevnt til FNs spesialutsending for klimaforandringer av generalsekretær Ban Ki-moon. Han Seung-soo er medlem av FNs generalsekretærs rådgivende panel for vann- og sanitærforhold.

Han ble først innvalgt i Sør-Koreas nasjonalforsamling i 1988, og var på nytt innvalgt 2002–2012. I mellomtiden var han handelsminister 1988–1990, stabssjef for president Kim Young-sam 1994–1995, visestatsminister og finansminister 1996–1997 samt utenriksminister 2001–2002. Som utenriksminister var han president for den 56. sesjonen i FNs generalforsamling i 2001. Han var statsminister under president Lee Myung-bak 2008–2009.

I 2004 ble han kommandørridder av Order of the British Empire.

 Referanser 

 Eksterne lenker 


Kategori:Sørkoreanske statsministre
Kategori:Sørkoreanske professorer
Kategori:Sørkoreanske økonomer
Kategori:Sørkoreanske diplomater
Kategori:Presidenter for FNs generalforsamling
Kategori:Vitenskapelig ansatte ved Harvard University
Kategori:Honorære utnevnelser til Order of the British Empire
Kategori:Personer fra Gangwon